Jabarkan Ubuntu 9.04 (Jaunty Jackalope) dari Senarai keluaran Ubuntu dalam bahasa melayu

Ubuntu 9.04 (Jaunty Jackalope) yang keluar pada 23 April 2009, ialah keluaran kesepuluh edaran Canonical, disokong hingga Oktober 2010. Ciri-ciri terbarunya termasuk masa mengebut lebih cepat, penyepaduan perkhidmatan dan aplikasi web pada antara muka desktop, skrin usplash baru, skrin log masuk baru dan sokongan untuk Wacom (hotplug) dan netbook. Ubuntu 9.04 juga disertakan sistem pemberitahuan baru Notify OSD, dan tema. Inilah kali pertama segala pembangunan teras Ubuntu beralih ke sistem kawalan penyemakan teragih Bazaar.

Pemasangan desktop Ubuntu 9.04 merangkumi, antara lainnya, GIMP 2.6, GNOME 2.26, Mozilla Firefox 3.0, OpenOffice.org 3.0, dan Pidgin 2.5. Ubuntu 9.04 menggunakan Linux 2.6.28 dan X.Org 7.4. Sistem fail asalnya ialah ext3 dengan ext4 diberi sebagai pilihan ketika pemasangan.